b"\n_START_ARTICLE_\nCentrul Transnistrean de Radio \xc8\x99i Televiziune\n_START_PARAGRAPH_\nCentrul Transnistrean de Radio \xc8\x99i Televiziune (CTRT) se afl\xc4\x83 \xc3\xaen Maiac, a fost construit \xc3\xaentre 1968-1975 \xc8\x99i se \xc3\xaentinde pe 9,5 Km\xc2\xb2; poate transmite pe unde scurte \xc8\x99i medii. La inceputul anilor 90' aceasta era una din cele mai puternice sta\xc8\x9bii radio din Europa. Pe timpurile sovietice aceasta sta\xc8\x9bie transmitea semnalul radio \xc3\xaen \xc8\x9b\xc4\x83rile Europei \xc8\x99i practic \xc3\xaen toat\xc4\x83 emisfera de vest p\xc3\xa2n\xc4\x83 \xc3\xaen SUA, Cuba \xc8\x99i Canada._NEWLINE_Sta\xc8\x9bia a fost utilizat\xc4\x83 \xc8\x99i pentru blocarea semnalelor neprietene\xc8\x99ti pentru guvernul sovietic din partea sta\xc8\x9biilor de radio ca Vocea Americii \xc8\x99i Radio Europa Liber\xc4\x83. La sf\xc3\xa2r\xc8\x99itul anilor 1980 existau 20 de emi\xc8\x9b\xc4\x83toare. \xc3\x8en 1997, un turn de 350 m iar altul de 250 metri ce apar\xc8\x9bineau instala\xc8\x9biei utilizate pentru radiodifuziune pe unde medii s-au pr\xc4\x83bu\xc8\x99it ca urmare a \xc3\xaenghe\xc8\x9bului. \xc3\x8en 2007, Re\xc8\x9beaua ruseasc\xc4\x83 de radio \xc8\x99i televiziune a cump\xc4\x83rat toate ac\xc8\x9biunile Centrului pl\xc4\x83tind 3,3 mil. USD."